**Hortobágy Község Önkormányzatának 3. sz. napirend**

**Polgármesterétől**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**E L Ő T E R J E S Z T É S**

(a képviselő-testület 2022. október 20-ai rendkívüli, nyilvános ülésére**)**

**Tárgy:** Döntés a szociális ellátások helyi szabályairól szóló 11/2021. (IX. 29.) önkormányzati rendelet módosításáról

*Tisztelt Képviselő-testület!*

Az egész Európát, közte hazánkat érintő, településünket is elérő energiaválság és a kihirdetett energia veszélyhelyzet következtében a korábban kialakult gyakorlat szerinti tűzifa vásárlás az önkormányzatok részére lehetetlenné vált, ezért indokolt a rászorulók egyéb módon történő támogatása.

A hatályos szociális rendeletünk 5 q tűzifa igénylését teszi lehetővé. A környéken elérhető szolgáltatók árait figyelembe-véve ez a mennyiség jelenleg hozzávetőleg 15.000 forintért szerezhető be.

A korábbi évek igényeit vizsgálva a költségvetés vonatkozó előirányzata elégséges forrást biztosít arra, hogy minden rászorulónak elegendő legyen a támogatás, ezen összeg figyelembevételével is.

A módosítás a rendelet kihirdetésétől számított 1. napon lép hatályba, hogy az igényléseket mihamarabb be tudjuk fogadni.

Kérem a Tisztelt Képviselő-testületet, hogy az előterjesztést és a mellékelt rendelet-tervezetet megtárgyalni, a szociális ellátások helyi szabályairól szóló 11/2021. (IX. 29.) önkormányzati rendelet módosításáról szóló önkormányzati rendeletet megalkotni szíveskedjen.

Hortobágy, 2022. október 17.

**Jakab Ádám András**

polgármester

Az előterjesztést törvényességi szempontból ellenőrizte:

**dr. Koroknai-Bokor Erzsébet**

kirendeltség-vezető